শহরের বুকে প্রকাশ্যে দুষ্কৃতী তাণ্ডব। মুখোশ পরে হামলা চালালো প্রায় বারোজন দুষ্কৃতী। গতকাল বিকেলে ঘটনাটি ঘটেছে এন্টালির পটারি রোড এলাকায়। প্রকাশ্যেই চলে বোমাবাজি। ধারালো অস্ত্র দিয়ে দুজনকে কোপও মারা হয় বলে জানিয়েছেন এলাকার বাসিন্দারা। কারা, কেন হামলা চালালো, তা নিয়ে রীতিমতো ধন্দে তারা। তদন্তে এন্টালি থানা। ঘটনায় এখনও পর্যন্ত কাউকে গ্রেফতার করা যায়নি।
 ওয়েব ডেস্ক: শহরের বুকে প্রকাশ্যে দুষ্কৃতী তাণ্ডব। মুখোশ পরে হামলা চালালো প্রায় বারোজন দুষ্কৃতী। গতকাল বিকেলে ঘটনাটি ঘটেছে এন্টালির পটারি রোড এলাকায়। প্রকাশ্যেই চলে বোমাবাজি। ধারালো অস্ত্র দিয়ে দুজনকে কোপও মারা হয় বলে জানিয়েছেন এলাকার বাসিন্দারা। কারা, কেন হামলা চালালো, তা নিয়ে রীতিমতো ধন্দে তারা। তদন্তে এন্টালি থানা। ঘটনায় এখনও পর্যন্ত কাউকে গ্রেফতার করা যায়নি। অন্যদিকে, হুড়মুড়িয়ে ভেঙে পড়ল আবাসনের বারান্দা। গতকাল রাতে ঘটনাটি ঘটেছে বাঘাযতীন হাসপাতালের স্টাফ কোয়ার্টারে। অ্যাম্বুল্যান্স নিয়ে কোয়ার্টারে ঢুকছিলেন চালক অপু ঘোষ। ঘরে ঢুকতেই ভেঙে পড়ে বারান্দা। দুমড়ে মুচড়ে গিয়েছে অ্যাম্বুল্যান্সটি। হাসপাতালের কর্মীদের অভিযোগ, দীর্ঘদিন কোনও মেরামতি হয়নি কোয়ার্টারের। আগামিদিনে আরও বড় দুর্ঘটনার আশঙ্কা করছেন তারা।